text: To mænd anholdt efter røveri
  05 maj 2013 kl. 11.37
  Trængte ind i privat hjem i Holsted og tvang beboeren til at udlevere kreditkort.
  Natten mellem fredag og lørdag trængte de to mænd ind hos en 26-årig mand, der bor på Anemonevej. I lejligheden var også en kammerat til den 26-årige.
  De overfaldt den 26-årige beboer og tvang ham til at udlevere kreditkort og pin-kode. Dene ene overfaldsmand tog derefter i byen for at hæve penge - 700 kroner.
  De unge mænd kendte hinanden, og på grundlag af et signalement kunne politiet senere anholde de to overfaldsmænd, der er fra henholdsvis Gørding og Aabenraa.
  I dag var de i grundlovsforhør, og de er fængslet til den 21.maj.
  